વર્ષ 2002માં દોલતભાઇ દેસાઇએ ફરી વલસાડ બેઠક પર જીત મેળવી અને ભાજપે નરેન્દ્ર મોદીના નેતૃત્વમાં સરકાર બનાવી. એ જ રીતે વર્ષ 2007માં પણ દોલતભાઇ 5મી વાર આ બેઠક પરથી જીત્યા હતા. પરંતુ વર્ષ 2012ની ચૂંટણીમાં દોલતભાઇ દેસાઇની જગ્યાએ ભરતભાઇ પટેલને ટિકિટ આપવામાં આવી. ભરતભાઇ પટેલ ભારે મત સાથે આ બેઠક પર વિજેતા સાબિત થયા અને રાજ્યમાં ભાજપનો વિજયરથ આગળ વધ્યો. આથી જ હવે કેટલાક લોકોને એવો વિશ્વાસ બેસી ગયો છે કે, જે પક્ષનો ઉમેદવાર વલસાડથી જીતે છે, એ જ પક્ષ સત્તામાં આવે છે.